安樂窩中吟  其一
作者：邵雍
朝代：宋

paragraphs: 安樂窩中職分脩，分脩之外更何求。
滿天下士情能接，遍洛陽園身可遊。
行己當行誠盡處，看人莫看力生頭。
因思平地春言語，使我嘗登百尺樓。
安樂窩中事事無，唯存一卷伏羲書。
倦時就枕不必睡，忺後携筇任所趨。
淮備點茶收露水，隄防合藥種魚蘇。
苟非先聖開蒙悋，幾作人間淺丈夫。